Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 242

5. Az ismeretek ellenőrzési rendszere Az 5. számú melléklet 5. pontjában foglaltak figyelembevételével — a szakdolgozat a zenetudomány bármely szakterületéhez tartozó téma, amely új tudományos ismereteket is tartalmaz, — a záróvizsga szóbeli részét képező zenetörténeti vizsgán a hallgató zárthelyi esszék és zongora melletti elemzések keretében számot ad a különböző típusú, a zenetudomány különböző területeit, a zenetörténet különböző korszakait érintő egyes kérdések ismeretéről, valamint jártasságáról a különböző stílusú művek elemzésében. HANGSZERM ŰVÉSZ, TANÁR SZAKOK A hangszeres szakok — a zongora, az orgona, a csembaló, a hárfa, a hegedű, a mélyhegedű, a gordonka, a gordon, a fuvola, az oboa, a klarinét, a fagott, a kürt, a trombita, a harsona, a tuba, valamint az ütőhangszer szak — sajátos képesítési követelményeinek értelmezésekor az alábbi egységes szövegben a dőlt betűs hangszer szó rendre a felsorolt konkrét hangszerek nevével helyettesítendő.

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes